Թրամփը հայտարարել է, որ իր նկատմամբ նման վերաբերմունքի պատճառ չկա, քանի որ ինքը մեծ գործեր է արել: Շատ քիչ է պատահում, որ ԱՄն նախագահը խոսի իմպիչմենտի մասին: Ամենայն հավանականությամբ պատճառն այն է, որ նա ցանկանում է ազդել հասարակական կարծիքի վրա և մարդկանց համոզել, որ եթե ինքը հեռանա պաշտոնից, տնտեսական ձեռքբերումները կոչնչանան: Նա հայտարարել է, որ իր պաշտոնավարության ժամանակ ԱՄՆ-ն տնտեսական և զբաղվածության մակարդակի աճ է արձանագրել: Հարկ է նշել, որ եթե Քոհենի խոստովանությունների պատճառով ներկա խայտառակ վիճակն ավելի սրվի, սա կարող է բացասաբար ազդել 2018թ. նոյեմբերին կայանալիք ընտրությունների վրա, հօգուտ դեմոկրատների: Եթե դեմոկրատները Կոնգրեսում մեծամասնություն լինեն, Ներկայացուցիչների պալատն ու Սենատը կարող են Թրամփին իմպիչմենտի ենթարկել: